
Naslov: Bodo projekt Feniks res zamrznili

Napoved za voditelja:

V Posavju so se mnogi razveselili, ker je prejšnja vlada Projekt gospodarskega in logističnega središča Feniks vnesla v nacionalni program. Gre za projekt, ki se je začel  pripravljati pred približno štirimi leti in naj bi ob vojaškem letališču v Cerkljah ob Krki zrasel še civilni del letališča ter obsežno poslovno-industrijsko-logistično območje, ki bi segalo ob avtocesti vse do Drnovega. S tem naj bi privabili domače in tuje investitorje in odprli nova delovna mesta. Kot kaže naj bi zdaj vlada ta projekt zamrznila, kar razburja Posavce.

T- Iz Posavja GORAN ROVAN /

X- Snemalec in montažer Jože Grajžl /

V Posavju so bili zadovoljni, da se je pred leti le začela priprava državnega prostorskega načrta za gospodarsko središče Feniks, za kar je vlada namenila že precej denarja. Po mnenju nekdanjega gospodarskega ministra, naj bi sedanja vlada pripravo tega ključnega dokumenta zdaj zamrznila.

T- ANDREJ VIZJAK /
X- poslanec SDS /
»Do sedaj je bilo v pripravo DPN vloženih okoli 2,5 mio evrov, za dokončanje tega projekta pa je potrebno zgolj še 200,300 tisoč evrov. In očitno je ta ključni problem, da se projekt zaključi.«

Na ta problem je opozorila tudi poslanska skupina SDS, ki je obiskala Posavje.

T- JANEZ JANŠA /
X- predsednik SDS /

»Moram reč, da to ni edini primer. Gre za to, da so se številni nacionalni razvojni projekti, med njimi tudi izgradnja HE na reki Savi namesto, da bi se v tem kriznem času pospešili, ker bi na ta način dal tudi zagon gospodarstvu, tudi predelovalni industriji, ne samo gradbeništvu, so se zaustavili. In zadeva je pravzaprav absurdna.«

Na ministrstvu za gospodarstvo sicer zagotavljajo, da projekt Feniks ne bo zaustavljen, čeprav zanj ni interesentov. Poslanec Vizjak dokazuje nasprotno. In zakaj se je po njegovem vlada za to odločila?

T- ANDREJ VIZJAK /
X- poslanec SDS /
»Jest mislim predvsem za to, ker ima zgrešeno, zgrešen pogled na to, kaj bi potrebno bilo ukrepati v času gospodarske in finančne krize. V času krize je potrebno ustvariti pogoje za razvoj gospodarstva, ne pa denar preusmerjat drugam, kjer ni konkretnih ciljev ustvarjanja novih delovnih mest.«

Investicija  v Feniks je po besedah Vizjaka "greenfield" investicija, kjer je potrebno najprej zgraditi cestno, komunalno, informacijsko in energetsko infrastrukturo, šele tako bomo lahko privabili tuje in domače investitorje. Pa se bo to res zgodilo?

